इसके साथ ही कुलपति गिरीश चंद्र त्रिपाठी ने कहा कि वह मंगलवार को दिल्ली में बीएचयू कार्यकारिणी की बैठक में शामिल होने गए थे और वहां से सीधे बनारस लौट आए। लेकिन कुछ लोगों ने अफवाह फैला दी कि मंत्रालय ने उन्हें तलब किया था। कुलपति ने कहा कि एमएचआरडी मंत्रालय से रोजाना किसी ने किसी मुद्दे पर बात होती है। आज भी मैंने एमएचआरडी मंत्री प्रकाश जावड़ेकर से फोन पर बात की और बीएचयू में हुई घटना की पूरी जानकारी दी। यह भी बताया कि न्यायिक आयोग पूरे प्रकरण की जांच करेगा।